Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
22 เม.ย. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 6.39 จุด (0.38%) ปิดภาคเช้าที่ 1,680.49 จุด ด้วยมูลค่าการซื้อขาย 22,522.87 ล้านบาท
Most Positive Impact: PTT (+2.09 จุด), PTTEP (+1.16 จุด), AOT (+0.35 จุด)
Most Negative Impact: INTUCH (-0.24 จุด), EA (-0.18 จุด), TRUE (-0.16 จุด)
ตลาดหุ้นไทยถูกผลักดันโดยกลุ่ม พลังงาน(+1.12 จุด) พาณิชย์(+0.68 จุด) ปิโตรฯ(+0.57 จุด) และกลุ่มขนส่ง(+0.50 จุด) ส่วนกลุ่มที่กดดันดัชนีหลักๆมาจาก กลุ่มสื่อสาร(-0.36 จุด)
ตลาดหุ้นต่างประเทศเคลื่อนไหวสลับทิศทางกัน โดยตลาดที่ปรับตัวเพิ่มขึ้น ได้แก่ สิงคโปร์(+0.22%) ไต้หวัน(+0.15%) ญี่ปุ่น(+0.10%) ส่วนตลาดที่ปรับตัวลดลง ได้แก่ จีน(-1.41%) อินโดนีเซีย(-1.38%) อินเดีย(-0.60%)
รายงานตัวเลขส่งออกของไทยโดยกระทรวงพาณิชย์ประจำเดือนมี.ค. อยู่ที่ -4.88% หดตัวมากกว่าที่ตลาดคาดการณ์ไว้ที่ -3% ขณะที่ยอดนำเข้าหดตัว -7.63% ส่งผลให้ดุลการค้าเดือน มี.ค. เกินดุล 2 พันล้านเหรียญ
แนวโน้มตลาดบ่าย
ภาคบ่าย SET Index น่าจะแกว่งตัวแถวบริเวณ 1,680 จุด จากแรงผลักดันของกลุ่มพลังงานหลังราคาน้ำมันดิบ WTI และ Brent ล่าสุดดีดตัวขึ้นกว่า 2% อย่างไรก็ดียังมองว่าประเด็นการเมืองในประเทศจะเป็นปัจจัยที่จำกัดการปรับขึ้นของดัชนีทำให้คาดว่าจะผ่าน 1,685 จุด ได้ยาก
หุ้นแนะนำภาคบ่ายเลือก ERW ซึ่งเป็นหุ้นในกลุ่มท่องเที่ยวและโรงแรมซึ่งได้รับ sentiment บวกจากการยืดโครงการ Free VISA on arrival โดย ERW เป็นหุ้นที่มีมูลค่าน่าสนใจด้วย upside กว่า 26% เราคงมุมมองบวกดังเดิมต่อ ERW จากผลการดำเนินงานที่คาดจะขยายตัวขึ้นในปี 2562 ด้วยแรงขับเคลื่อนหลักจาก 1) จำนวนนักท่องเที่ยวจีนที่เพิ่มขึ้น 2) รายได้ที่มากขึ้นจากโรงแรมเจดับบลิว แมริออท หลังปรับปรุงแล้วเสร็จ และ 3) รายได้จากโรงแรมที่เพิ่งเปิดให้บริการในปี 2561
ประเด็นเศรษฐกิจที่น่าติดตามในสัปดาห์นี้ วันพุธติดตามรายงานประจำเดือนของธนาคารกลางยุโรป ต่อด้วยสินค้าคงคลังน้ำมันดิบประจำสัปดาห์ของสหรัฐฯ วันพฤหัสฯสหรัฐฯจะมีการรายงานยอดคำสั่งซื้อสินค้าคงทนประจำเดือนมี.ค. สุดท้ายวันศุกร์ติดตาม GDP ไตรมาส 1 ของสหรัฐฯ โดยตลาดคาดการณ์ 2.2% QoQ
หุ้นแนะนำ MEGA QH PTTEP